EN ORIGINALDOKUMENTAR FRA NETFLIX
Når jeg gjør undersøkelsene...
...sier jeg til foreldrene: "Det er dere som lider på grunn av tilstanden hennes."
Hun lider ikke.
Barnet deres ligger her som Snøhvit
fordi alt rundt henne er så grusomt,
så dette er en beskyttelsesmekanisme.
Hun venter bare på at situasjonen skal bli bedre.
Og da kan hun våkne opp som en normal, livlig person igjen.
DARIA (DASHA) SYV ÅR - IKKE KONTAKTBAR PÅ FEM MÅNEDER
Vi vet ikke hvordan dette skjedde. Hun var en atlet, løp rundt.
Aktiv på skolen.
Vi vet ikke hvordan dette skjedde.
ANNE-LIIS VON KNORRING, DR.MED. BARNEPSYKIATER
Så, kan du legge den på magen hennes?
Så får vi se.
Legg den helt ned.
Ja.
Nei, denne gangen endret ikke blodtrykket seg med is på magen.
Det gjorde det sist jeg undersøkte henne.
Så hun er litt mer... ubevisst.
Sånn pleier det å være når man har ligget lenge.
I LØPET AV DE SISTE 15 ÅRENE
HAR HUNDREVIS AV TRAUMATISERTE FLYKTNINGBARN I SVERIGE
LIDD AV RESIGNASJONSSYNDROM.
DE TREKKER SEG VEKK FRA VERDEN I EN KOMATØS TILSTAND,
NOEN GANGER I FLERE ÅR.
Det starter først med at de ikke snakker.
De ligger bare.
Så begynner de å spise mindre og mindre.
Så slutter de helt å spise, og de slutter å drikke.
De fleste foreldre vet ikke noe om dette...
...så de tror barnet kan dø.
Foreldrene mine og jeg hadde et selskap som leverte internett-tjenester.
Folk fra regjeringens sikkerhetstjenester kom...
...og ba meg om å koble ut internettet.
Slik at folk i regionen
ikke ville ha tilgang til informasjon,
så ingen ville vite hva som skjedde i hovedstaden.
Ja.
Året etter begynte de å komme med trusler.
De minte oss på at vi ikke hadde hørt på dem tidligere,
og ikke hadde koblet ut internettet.
Vi mottok trusler i nesten et halvt år.
De tok ham, tok dokumentene hans.
Da jeg fant ut at han var på sykehuset, dro jeg for å se til ham.
Han var under overvåkning, men det var ikke vanskelig å komme inn på sykehuset.
Jeg betalte bare vaktene for å få se ham.
Han hadde blitt brutalt banket opp.
Han hadde også blitt torturert.
Så vi betalte for en avtale som ville la ham rømme.
Han gjemte seg en stund i starten.
Ja.
Og så flyktet han til Sverige.
I mellomtiden ble jeg skygget og forfulgt.
En dag, etter å ha fulgt barna til skolen,
ventet de på meg ved døren da jeg kom hjem.
Kona til partneren hans og jeg
ble torturert og banket opp.
De tok meg med inn i skogen...
...og så voldtok en av dem meg.
De sa at hvis ikke ektemennene våre møtte opp innen 20 dager...
...ville de drepe oss alle: barna våre, mennene vår, og oss.
Vi flyktet til Sverige.
"'Vi må lete etter spøkelsene,' sa Cesar.
'Ser du noen?' spurte Cesar.
Asta presset nesen sin mot glasset.
'Ingen spøkelser,' sa hun.
Asta dro for å hjelpe Cesar.
De slet i benene hans, men bakken holdt hamfast."
"Gratulerer, Mo... Mona.
Daria, syv år."
"Gratulerer med dagen, Daria, syv år gammel.
Alessan..."
-Alessandro. -"...dro."
HENRY ASCHER, DR.MED. BARNELEGE
Noen barn får med seg at asylprosessen foregår,
og at fremtiden er usikker. Og vi vet at
en lang periode med usikkerhet etter et trauma, er veldig skadelig.
Sikkerhet er virkelig grunnlaget for rehabilitering etter trauma.
-Vi søkte om flyktningstatus i Sverige. -Flyktningstatus, ja.
Vi ventet i ett og et halvt år.
Så fikk vi beskjed om at de hadde tatt en beslutning,
og så dro vi dit, alle sammen.
De begynte å annonsere beslutningen,
og oppga grunnen til at vi måtte flykte.
Hele historien.
Barna visste ikke alt sammen.
-Vi hadde ikke fortalt det. -Vi hadde ikke sagt det.
Vi skjulte det for dem. Så de visste det ikke.
Barna begynte...
Den yngste begynte å gråte med én gang.
De forsto svensk på det tidspunktet.
De forsto før det ble oversatt for oss.
FAMILIENS SØKNAD OM ASYL BLE AVSLÅTT.
Deretter begynte problemene med Dasha.
Læreren hennes ringte og ba meg komme til skolen.
Hun sa at datteren min gråt,
sa at hun skulle bli sendt tilbake og bli drept.
Alle barna på skolen gråt.
Læreren visste ikke hva som foregikk.
Snart sluttet hun å spise, og så sluttet hun å respondere generelt.
DARIAS FAMILIE ANKER AVSLAGET OM ASYL
OG IGJEN VENTER EN BESLUTNING.
Tilfeller av barn med resignasjonssyndrom begynte å forekomme i 2003, 2004, 2005.
Vi var veldig overrasket,
fordi dette ikke lignet på noe vi hadde opplevd før.
På den tiden fantes det rykter...
"Barna simulerer det. De later som om de er syke,
eller så forgifter foreldrene dem."
Og disse ryktene ble repetert av politikerne.
Men det viste seg at disse ryktene var det vi i dag kaller "falske nyheter",
propaganda fra høyreradikale aktivister.
Hver eneste test viste samme resultat.
Det fantes absolutt ingen manipulering utenfra.
Vi snakker om barn som er alvorlig syke.
KAREN 12 ÅR - IKKE KONTAKTBAR PÅ SEKS MÅNEDER
Han var en god elev, veldig flink i matte.
Selv lærerne på skolen hans i Sverige sa at Karen var veldig flink i matte.
Han likte skolen veldig godt.
KARENS FAMILIE HAR EN 13 MÅNEDERS MIDLERTIDIG OPPHOLDSTILLATELSE.
NÅR DEN GÅR UT, MÅ DE IGJEN SØKE OM ASYL.
Jeg jobbet i en restaurant, og den dagen hadde vi mange kunder.
Noen av dem snakket til hverandre,
og jeg overhørte dem si...
...at de hadde drept noen folk.
Da forsto vi at det var begått drap,
og at dette var folkene som var beordret til å gjennomføre drapene.
På vei hjem måtte jeg hente sønnen min, Karen.
Jeg var sammen med en venn som skulle kjøre oss hjem i bilen sin.
Vi ble stoppet på veien.
De avskjærte bilen vår, og stoppet oss.
Da vennen min gikk ut av bilen ble han skutt.
Jeg gikk ut av bilen og klarte å dra sønnen min ut, og vi løp vekk.
Innen vi kom til Sverige,
var sønnen min under en enorm mengde stress.
Han var helt fra seg og livredd,
så konstant ut, og forestilte seg ting.
Barna har sett mye.
NADJA HATEM - INNVANDRINGSADVOKAT
De kommer til Sverige,
de går på skole, får seg venner, de snakker flytende svensk,
og så plutselig...
Du må reise tilbake?
Jeg tror ikke barn kan takle det.
Så ser du at han svelger.
ELIZABETH HULTCRANTZ, DR.MED. PHD
Se på til han svelger.
Ikke hold ham hardt.
Bare en finger, forsiktig.
Han har ikke svelget enda.
Nå har han svelget.
Nå kan du ta neste bit. La oss fortsette.
Iskrem er kanskje ikke det sunneste, men det er noe han kan spise.
La oss prøve igjen.
Åpne munnen hans. Her kommer iskremen.
Sånn, lukk munnen hans.
Det kom ikke innenfor tennene hans.
Jeg tror ikke... Sånn.
Nei, det kom for langt ut.
Vi får se hva han gjør.
Du kan holde der. Vi venter og ser.
Sånn ja. Nå svelget han ordentlig.
Du må gjøre dette.
Det er du som må gjøre det.
Hallo! Han ser nesten på meg.
Prat med moren din.
Hei der.
Det er bra.
Ikke så mye, ikke for lenge.
Det kommer til å gå bra.
Det er så vanskelig.
Ja, det er vanskelig, men du ser at det virker.
Du kan se at det fungerer.
Prøv.
Hallo.
Hei. Si det hver dag.
Prøv å klemme hånden min, Karen.
Du må snakke til ham.
"Forsøk å klemme hånden min."
Karen, mitt kjære barn.
Vennen min.
Min vakre gutt.
Immigrantene som utvikler tilstanden
virker å komme fra visse deler av verden.
KARL SALLIN - BARNELEGE
De kommer fra Balkan, og de kommer fra tidligere sovjetrepublikker
på den sydlige grensen til Russland, eller tilhører visse etniske minoriteter,
noe som er ganske vanskelig å forklare.
Disse barna og familiene deres har nesten utelukkende opplevd traumer.
Psykisk eller fysisk, eller begge deler.
De står også overfor traumet fra en deportasjon.
LEYLA TI ÅR - IKKE KONTAKTBAR PÅ SYV MÅNEDER
Denne familien er yezidier.
Og yezidiene har vært annenrangs borgere
i de fleste landene de bor i.
De kommer fra en liten landsby med omtrent 30 husstander.
Denne landsbyen hadde én brønn, som ble brukt av alle sammen.
Så hver dag gikk moren for å hente vann.
En dag da moren gikk for å hente vann,
ble hun voldtatt av fire menn.
Morens egen far kom, og sa høyt og tydelig
at han måtte drepe datteren hans, for hun hadde
bragt skam over hans navn.
Barna våre har ikke hatt et bra liv.
De går på skole, men vi vet ikke hvordan vi skal overleve i dette landet.
Det er bare frykt. Frykten er i kroppene våre.
Ja, la oss prøve dette.
La oss se her. Hun har normalt blodtrykk.
Pulsen er litt rask nå.
Jeg vet ikke om det er normalt for henne.
Nå legger jeg denne på magen hennes for å gjøre den kald.
Så får vi se hvordan blodtrykket og pulsen responderer.
109 over 68, pulsen er 96.
Jeg skal notere det.
La oss se.
La oss måle på nytt.
Jeg tror at hvis jeg la denne på din mage,
så ville blodtrykket ditt skyte i været.
-Banker hjertet hennes raskt? -Unnskyld?
-Banker hjertet raskt? -Ja, det banker raskt.
Men det er ikke så uvanlig.
-Det er ikke bra, eller? -Jo, det er bra,
fordi det betyr at hun reagerer litt på det vi gjør.
Hun har nok ikke høy puls hele tiden.
Jeg tror det er fordi jeg er her.
-Er det et problem? -Nei. Ikke vær bekymret.
Og dette er uforandret.
Hun ble faktisk ikke påvirket i det hele tatt.
Hun ble ikke påvirket av det.
Sånn, ja.
Jeg vil at min søster skal ha det bra.
Jeg har disse leke-gudene.
Jeg våkner alltid og prater med dem.
Jeg våkner opp og sier:
"Vær så snill å gjør min søster bedre,
så vi kan gå på skolen sammen som før."
Barna mine er vant til å bo her. Sverige er et bra land for dem.
Jeg vil bare at barna mine skal overleve her.
LEYLAS FAMILIE HAR ANKET UTVISNINGSORDREN
OG VENTER PÅ ET VEDTAK.
MIKAEL BILLING - PSYKOLOG
Vi har ingen god forklaring på hvorfor det er flere barn
med denne typen reaksjon i Sverige sammenlignet med andre land.
Vi kjenner til lignende tilfeller i andre land, men ikke så mange.
Hittil har vi ingen gode forklaringer på hvorfor det er tilfelle.
Kulturelle faktorer som kanskje finnes utelukkende i Sverige,
kan være viktig i utviklingen av tilstanden.
En slik faktor kan være usikkerheten familiene er rammet av
mens de gjennomgår asylprosessen.
Det er mange områder som ikke er utforsket nok
når det gjelder denne tilstanden.
DARIA (DASHA) IKKE KONTAKTBAR PÅ ÅTTE MÅNEDER
De ringte oss forrige uke,
sa hvem de var, og sa at det var fattet et vedtak i saken vår.
De sa at vi har fått innvilget opphold i Sverige.
Et par dager senere mottok vi et brev i posten.
-I posten. -I posten...
-...som bekreftet at vi hadde fått det. -At vi fikk det.
Bedringen kommer som oftest etter at familien føler seg trygg.
Det skjer ikke umiddelbart.
Det tar vanligvis flere måneder før du kan se at det går bedre.
Vi leste avgjørelsen for Dasha,
fortalte henne at alt skulle bli bra igjen.
At alt ville bli bra,
og at ingen skulle kaste oss ut nå.
Barnas bedringsprosess er avhengig av å gjenoppbygge håp.
Det virker som at det er foreldrene som formidler dette håpet.
Så det må være en form for kommunikasjon.
Tonen, berøringen,
atmosfæren i rommet,
hvor barna kan føle at foreldrene deres er mer håpefulle.
Så langt hår.
Vakkert, slik som Rapunsel sitt.
Hele veien ned ryggen din.
KAREN - IKKE KONTAKTBAR PÅ 14 MÅNEDER
KAREN KAN NÅ SVELGE MOST MAT OG VÆSKE.
Nå jobber jeg fulltid.
Jeg er veldig glad for det, og jeg vil fortsette å jobbe.
DEN MIDLERTIDIGE OPPHOLDSTILLATELSEN TIL KARENS FAMILIE GÅR SNART UT,
OG DE MÅ PÅ NY SØKE OM ASYL.
LEYLA - IKKE KONTAKTBAR PÅ 11 MÅNEDER
Tilstanden til den unge yezidi-jenta forblir den samme.
Men nå viser også hennes eldre søster tegn på resignasjonssyndrom.
Jeg besøkte familien på morens bursdag.
Hun fortalte at på hennes forrige bursdag, for ett år siden, ga begge døtrene
henne blomster og kysset henne.
Nå kan ingen av dem gjøre det.
LEYLAS FAMILIE STÅR FORTSATT OVERFOR DEPORTASJON.
- DARIA (DASHA) - SEKS MÅNEDER SENERE
Daria fortsetter å bli bedre. Hun er tilbake på skolen.
Hun husker ikke hva som skjedde med henne.
Når hun spør: "Mamma, sov jeg?",
svarer jeg: "Ja, du sov som en prinsesse.
Men nå er du våken, og alt vil gå bra."
DARIA LEVDE MED RESIGNASJONSSYNDROM I OVER ET ÅR.
Det er viktig å påpeke at Sverige har tatt imot
store mengder flyktninger,
over mange år.
Vi kommer fra et samfunn som åpner dørene sine.
ANTALL TILHENGERE AV ANTI-IMMIGRASJON HAR VOKST I SVERIGE,
OG ASYLPOLITIKKEN HAR BLITT MER RESTRIKTIV.
DET HAR FOREKOMMET OVER 200 NYE TILFELLER AV RESIGNASJONSSYNDROM
I LØPET AV DE SISTE TRE ÅRENE.
DE SAMME RESIGNASJONSSYMPTOMENE BLIR NÅ RAPPORTERT
BLANT BARN I AUSTRALSKE INTERNERINGSLEIRER FOR FLYKTNINGER.
OG HJERTELIG TAKK TIL FAMILIENE SOM DELTE SINE HISTORIER I DENNE FILMEN.
Tekst: Sigrid Kolbjørnsen